**ΑΠΑΛΛΑΓΗ ΔΗΜΟΤΙΚΩΝ ΤΕΛΩΝ**

**ΣΕ ΟΙΚΟΝΟΜΙΚΑ ΑΔΥΝΑΜΟΥΣ ΟΠΩΣ ΟΡΙΖΕΤΑΙ ΣΤΗ ΜΕ (Αριθ.Α3 (γ) ΓΠ/οικ.25132,ΦΕΚ908/4-4-2016)**

**ΥΠΟΧΡΕΩΤΙΚΑ ΔΙΚΑΙΟΛΟΓΗΤΙΚΑ ΠΡΩΤΟΤΥΠΑ ΟΠΟΥ ΑΠΑΙΤΕΙΤΑΙ Ή ΦΩΤΟΑΝΤΙΓΡΑΦΑ ΑΥΤΩΝ:**

1. Αίτηση (δίνεται από την υπηρεσία) του κατοίκου-δικαιούχου όπου θα αναφέρονται όλα τα απαιτούμενα δικαιολογητικά που θα πρέπει να έχει συνημμένα.
2. Υπεύθυνη δήλωση (δίνεται από την υπηρεσία) του αιτούντος ότι όποια αλλαγή προκύψει θα πρέπει να γνωστοποιηθεί άμεσα στο Δήμο μας (π.χ. απώλεια ιδιότητας, μετακόμιση, αλλαγή χρήσης ακινήτου κλπ). Εάν αυτό δεν γίνει ο Δήμος θα καταλογίσει τα Δημοτικά Τέλη με τα αναλογούντα πρόστιμα στον κατά περίπτωση ωφελούμενο, για όλο το χρονικό διάστημα που δεν δηλώθηκε.
3. Φωτοαντίγραφο αστυνομικής ταυτότητας
4. Πρόσφατο λογαριασμό κοινής ωφέλειας (ΔΕΗ ή εναλλακτικού παρόχου) του αιτούντος.
5. Πιστοποιητικό οικογενειακής κατάστασης (πρωτότυπο).
6. Εκκαθαριστικό σημείωμα και Ε1 του τελευταίου έτους, συνοδευόμενο από το έντυπο εφορίας Ε9 (σε περίπτωση που δεν υποβάλλεται φορολογική δήλωση, βεβαίωση περί μη υποβολής σφραγισμένη από την αρμόδια Δ.Ο.Υ.
7. Συμβόλαιο ιδιοκτησίας του ακινήτου και σε περίπτωση μίσθωσης και το συμφωνητικό μίσθωσης (όπου θα φαίνεται το εμβαδόν της κατοικίας). Σε περίπτωση μίσθωσης υπεύθυνη δήλωση του ιδιοκτήτη, ότι σε περίπτωση λύσης της μίσθωσης δεσμεύεται να προσέλθει στην Υπηρεσία για να δηλώσει αυτήν, προκειμένου να γίνει η επαναφορά στην αρχική χρέωση του ακινήτου. Εάν αυτό δεν γνωστοποιηθεί στο Δήμο θα καταλογιστεί η οφειλή με τα ανάλογα πρόστιμα στον ιδιοκτήτη για το χρονικό διάστημα που κάνει χρήση του ακινήτου.
8. Για τους κατόχους βιβλιαρίου ανασφάλιστων σε ισχύ την 4/4/2016, απόφαση   
   από την Δ/νση Κοινωνικής Πολιτικής του Δήμου Ηρακλείου Αττικής που βρίσκεται στην οδό Παπαϊωάννου 15-17 στο Ηράκλειο Αττ. (τηλ. Επικοινωνίας 2102716636 – 2102724043) σχετικά με παροχή δωρεάν φαρμακευτικής κάλυψης σε ανασφάλιστους.
9. Για τους μη κατόχους βιβλιαρίου ανασφάλιστων σε ισχύ την 4/4/2016, θα πρέπει να εμπίπτουν στα εισοδηματικά κριτήρια του άρθρου 6 παρ.2 ΦΕΚ908/4-4-2016., όπως ο παρακάτω πίνακας:

|  |  |
| --- | --- |
| **Σύνθεση Οικογένειας** | **Ετήσιο εισόδημα** |
| Μεμονωμένο άτομο | 2.400€ |
| Οικογένεια χωρίς εξαρτώμενα μέλη ή μονογονεϊκή οικογένεια με ένα εξαρτώμενο μέλος | 3.600€ |
| Οικογένεια χωρίς εξαρτώμενα μέλη ή μονογονεϊκή οικογένεια με δύο εξαρτώμενα μέλη | 4.200€ |
| Οικογένεια χωρίς εξαρτώμενα μέλη ή μονογονεϊκή οικογένεια με τρία εξαρτώμενα μέλη | 4.800€ |
| Οικογένεια χωρίς εξαρτώμενα μέλη ή μονογονεϊκή οικογένεια με τέσσερα εξαρτώμενα μέλη | 5.400€ |
| Οικογένεια χωρίς εξαρτώμενα μέλη ή μονογονεϊκή οικογένεια με πέντε εξαρτώμενα μέλη | 6.000€ |

**ΣΗΜΕΙΩΣΗ:** Όλες οι απαλλαγές, θα πραγματοποιούνται σε εύλογο χρονικό διάστημα από την επικαιροποίηση των στοιχείων – δικαιολογητικών χωρίς αναδρομική ισχύ και θα εφαρμόζονται σε όλους τους κατοίκους του Δήμου Ηρακλείου Αττικής που δικαιούνται, για μία μόνο οικία ήτοι η κύρια οικία (χωρίς να συμπεριλαμβάνονται οι βοηθητικοί χώροι, αποθήκες, θέσεις στάθμευσης, κοιν.χώροι κλπ) και δεν τυγχάνουν εφαρμογή σε καταστήματα ή επαγγελματικές στέγες οποιασδήποτε χρήσης.